Za najem kombija morate biti starejši od 21 let in imeti vsaj 3 leta vozniških izkušenj.
Rezervirajte ustrezno vozilo že vnaprej. Rezervacija se običajno potrdi s plačilom akontacije.
Ob prevzemu vozila običajno plačate varščino v vrednosti od 100 do 300 €. Ta znesek vam vrnejo po koncu uporabe kombija, če je vse v redu.
Tovorni kombiji so zavarovani (kasko ali osnovno zavarovanje z asistenco na cesti, če pride do okvare), ter imajo slovensko vinjeto. Za vožnjo po tujini morate kupiti dodatno vinjeto oziroma plačati stroške cestnine.
Selitveni kombi morate vrniti v enakem stanju, kot ste ga prejeli. To pomeni, da mora biti kombi očiščen (lahko ga očistite sami, ali pa dodatno plačate čiščenje vozila) ter mora imeti poln tank goriva.